Fransiyaning Zapata kompaniyasi Zapata Ezfly nomli uchar qurilma sinovlarini o‘tkazdi. Test videosi ishlab chiquvchilarning YouTube-kanalida e’lon qilingan. Tajribalar Texasdagi ko‘l ustida o‘tkazildi. Kadrlarda ko‘rish mumkinki, sinov ishtirokchilari shlemlar va maxsus kostyumlarni kiyib olgan holda qurilmada navbatma-navbat uchishmoqda. Ezfly bir nechta reaktiv dvigatelli platforma hamda tutqich bilan jihozlangan, ularning yordamida qurilma boshqariladi. Apparat 3 kilometrlik balandlikka ko‘tarilishi hamda tezlikni soatiga 130 kilometrga qadar yetkazishi mumkin. Eslatib o‘tamiz, avvalroq dron ochiq dengizga chiqib qolgan avstraliyalik ikki o‘smirni qutqarishda yordam bergani xabar berilgandi.